
VIEŠOSIOS ĮSTAIGOS SEDOS PIRMINĖS SVEIKATOS PRIEŽIŪROS CENTRO 
DARBUOTOJŲ, SUSIDŪRUSIŲ SU GALIMA KORUPCINIO POBŪDŽIO 
NUSIKALSTAMA VEIKA, ELGESIO TAISYKLĖS 
 
I SKYRIUS 
BENDROSIOS NUOSTATOS
 
1. Viešosios įstaigos Sedos pirminės sveikatos priežiūros centro (toliau - PSPC) darbuotojų, susidūrusių su galima korupcinio pobūdžio nusikalstama veika, elgesio taisyklės (toliau - Taisyklės).  Elgesio taisyklės reglamentuoja, kaip privalo elgtis PSPC darbuotojai, įstaigos veikloje susidūrę su galima korupcinio pobūdžio nusikalstama veika arba gavę apie tai informacijos.     
2. Taisyklėse vartojamos sąvokos ir jų apibrėžimai: 
2.1. Korupcinio pobūdžio nusikalstama veika – kyšininkavimas ir papirkimas suprantami taip, kaip jie apibrėžti  Lietuvos Respublikos baudžiamajame kodekse.  
2.2. Įstaigos darbuotojas (toliau – Darbuotojas) – PSPC pagal darbo sutartį dirbantis asmuo. 
2.3. Įgaliotasis darbuotojas – Darbuotojas, PSPC vyriausiojo gydytojo įgaliotas vykdyti korupcijos prevenciją ir kontrolę.    
2.4. Kitos Taisyklėse vartojamos sąvokos yra suprantamos taip, kaip jos apibrėžtos Lietuvos Respublikos sveikatos priežiūros įstaigų įstatyme, Lietuvos Respublikos korupcijos prevencijos įstatyme, Lietuvos Respublikos baudžiamajame kodekse ir kituose Lietuvos Respublikos teisės aktuose. 
3. Taisyklėmis privaloma vadovautis PSPC įstaigų, kurių dalininko (savininko) teises ir pareigas įgyvendina Lietuvos Respublikos sveikatos apsaugos ministerija ir savivaldybės pavaldumo darbuotojams.  
 
II SKYRIUS
DARBUOTOJO VEIKSMAI, SUSIDŪRUS SU GALIMA KORUPCINIO POBŪDŽIO NUSIKALSTAMA VEIKA 
 
4.  Bet kurių asmenų Darbuotojo atžvilgiu atliekami veiksmai, kurie galėtų būti traktuojami kaip korupcinio pobūdžio nusikalstamos veikos, PSPC veikloje negali būti toleruojami, o Darbuotojas turi aiškiai pasakyti ir savo elgesiu parodyti, kad netoleruoja korupcinio pobūdžio nusikalstamos veikos. 
5.  Darbuotojas privalo elgtis kompetentingai ir nedaryti nieko, kas padėtų papirkėjui apsispręsti. Nereikalauti ir neprovokuoti asmens duoti kyšio. Elgtis ramiai, savo atsisakymą išreikšti aiškiai  ir trumpai, vengti diskusijų.     
6.  Darbuotojas, esant Taisyklių 4 punkte nurodytoms aplinkybėms, asmenims turi paaiškinti,  kad ir bet koks siūlymas, užuomina ar pažadas, susijęs su  korupcinio pobūdžio nusikalstamos veikos turiniu taip pat gali būti traktuojamas kaip neteisėtas veiksmas ir įspėti, kad už jį gresia baudžiamoji atsakomybė. 
7.  Asmeniui, PSPC siekiančiam gauti asmens sveikatos priežiūros paslaugas,  Darbuotojai privalo nurodyti, kad jam paslaugos yra nemokamos, jei jo apsilankymas atitinka Lietuvos Respublikos sveikatos sistemos įstatymo 49 straipsnyje nustatytas valstybės laiduojamos (nemokamos) sveikatos priežiūros teikimo sąlygas. Jei asmuo kreipiasi nesilaikydamas Lietuvos Respublikos sveikatos sistemos įstatymo 49 straipsnyje nustatytų valstybės laiduojamos (nemokamos) sveikatos priežiūros teikimo sąlygų, jam Darbuotojas turi paaiškinti, kokia PSPC yra mokamų (iš dalies mokamų) paslaugų teikimo tvarka ir nurodyti, kur jis PSPC gali susipažinti su tokia tvarka.  
8.  Asmeniui, kuris išreiškė norą savanoriškai (tiesiogiai ar per kitus fizinius ar juridinius asmenis) finansiškai ar kitokia turtine išraiška padėkoti Darbuotojui ar PSPC už suteiktas paslaugas, turi būti paaiškinta, kad tą jis gali padaryti tik skirdamas paramą ar labdarą vadovaujantis Lietuvos Respublikos labdaros ir paramos įstatymo nuostatomis. 
9.  Jei pinigai ar kiti daiktai buvo palikti netyčia, paprašyti asmens kuo greičiau juos pasiimti. Jei asmuo, neatsižvelgdamas į Darbuotojo prieštaravimą, paaiškinimą ir įspėjimą, savo veiksmais padarė galimai korupcinio pobūdžio nusikalstamą veiką, Darbuotojas turi apie tai nedelsdamas informuoti tiesioginį vadovą ir išsikviesti Įgaliotąjį darbuotoją, o šiam nesant – pateikti pranešimą skubios pagalbos tarnybų telefono numeriu 112 (Rekomenduojamas pranešimo turinys – 1 priedas). 
 
III SKYRIUS  
ĮGALIOTOJO DARBUOTOJO VEIKSMAI, GAVUS PRANEŠIMĄ APIE GALIMĄ KORUPCINIO POBŪDŽIO NUSIKALSTAMĄ VEIKĄ
 
10. Įgaliotasis darbuotojas, gavęs žodinę ar rašytinę informaciją (toliau – pranešimas) apie galimą korupcinio pobūdžio nusikalstamą veiką: 
10.1.  nuvykęs į vietą, išsiaiškina asmens ketinimus, jei galimai korupcinio pobūdžio nusikalstama veika tebevykdoma, įvertina riziką. Asmenys, teikdami kyšį darbo funkcijų atlikimo metu, siekia paveikti sprendimus, tikėdamiesi jiems palankaus sprendimo, todėl turi būti vertinami kaip potencialūs pažeidėjai, o jų duodamas kyšio dalykas turi būti tinkamai įvertintas. Visais atvejais įspėja galimą kyšio davėją apie gresiančią baudžiamąją atsakomybę; 
10.2.  įvertinęs pranešimo turinį ir nustatęs galimą korupcinio pobūdžio nusikalstamą veiką, nedelsdamas informuoja PSPC direktorių ir susisiekia skubios pagalbos tarnybų telefono numeriu 112 bei imasi visų priemonių galimai nusikalstamai veikai sustabdyti ir fiksuoti: 
10.2.1. informuoja kyšio davėją, kad jis turės palaukti, kol atvyks policijos pareigūnai. Jei kyšio davėjas pasišalino iš įvykio vietos, visą informaciją perduoda atvykusiems policijos pareigūnams;  
10.2.2. jei įmanoma, nustato kyšio dalyką – koks tai daiktas, jei pinigai – kiek ir kokių kupiūrų, koks jų nominalas, kokia valiuta, kiekis, į ką įdėta, įpakuota (pvz., į maišelį, voką ir pan.), su kokiais dokumentais ar daiktais pateiktas ir kitus svarbius požymius. Svarbu tai, kada tiksliai ir kur buvo įdėtas / paliktas kyšis (pvz., atneštuose dokumentuose, kabinete ant stalo ar po stalu ir pan.);  
10.2.3. imasi priemonių galimai įvykio vietai apsaugoti iki atvyks policijos pareigūnai. Jeigu pinigai, daiktai buvo palikti ant stalo, įkišti į stalčių ar numesti ant žemės, rasti automobilyje, drabužių kišenėse, palikti juos ten, kur yra. Neliesti rankomis (negalima perskaičiuoti pinigų kupiūrų) ir stengtis užtikrinti, kad ir kiti asmenys nieko neliestų. Svarbu paduotą kyšį laikyti papirkėjui matomoje, bet nepasiekiamoje vietoje (siekiant, kad jis nebūtų sunaikintas) iki atvyks policijos pareigūnai. Nepažeidžiant asmens privataus gyvenimo neliečiamybės galima įvykį fiksuoti garso ar vaizdo įrašu. 
10.2.4. jei yra asmenų, kurie galėjo matyti galimą papirkimo ar bandymo papirkti faktą, užsirašyti jų duomenis (vardas, pavardė) ir kontaktinius duomenis (kuriais būtų galima susisiekti), esant galimybei paprašyti palaukti, kol atvyks policijos pareigūnai; 
10.3.  įvertinęs pranešimo turinį ir nustatęs, kad nepadaryta galima korupcinio pobūdžio nusikalstama veika arba asmuo po Darbuotojo ir Įgaliotojo asmens įspėjimo apie baudžiamąją atsakomybę atsisakė tolimesnių galimai nusikalstamų veiksmų ir nekilo jokių pasekmių, nedelsiant informuoja PSPC direktorių, pateikdamas užpildytą Pranešimą apie galimai padarytą korupcinio pobūdžio nusikalstamą veiką (2 priedas).    
11. Įgaliotas darbuotojas iki atvyks policijos pareigūnai raštu užpildo Pranešimą apie galimai padarytą korupcinio pobūdžio nusikalstamą veiką (2 priedas), instruktuoja Darbuotoją apie tolimesnių veiksmų eigą.  
12. Atvykus policijos pareigūnams Įgaliotas darbuotojas užtikrina pagalbą pareigūnams 
atliekant aplinkybių tyrimą ir bendradarbiauja su tyrimą atliekančiais pareigūnais.   
 
IV SKYRIUS  
BAIGIAMOSIOS NUOSTATOS

13. Įgaliotasis darbuotojas privalo per 5 darbo dienas informuoti atsiųsdamas 2 priede nurodytą formą, su nuasmenintais duomenimis: 
13.1.  apie Taisyklių 10.2 papunktyje nurodytą atvejį Lietuvos Respublikos sveikatos apsaugos ministerijos (toliau – Sveikatos apsaugos ministerija) Antikorupcijos ir atitikties skyrių elektroniniu paštu pranesk@sam.lt ir Lietuvos Respublikos specialiųjų tyrimų tarnybą (toliau – STT)  elektroniniu paštu pranesk@stt.lt; 
13.2.  apie Taisyklių 10.3 papunktyje nurodytą atvejį Sveikatos apsaugos ministerijos Antikorupcijos ir atitikties skyrių elektroniniu paštu pranesk@sam.lt. 
14. Sveikatos apsaugos ministerija pateiktus duomenis naudoja statistinės analizės ir vertinimo tikslais. 
15. Valstybės tarnautojui prilyginti PSPC darbuotojai, vykdydami savo pareigą, numatytą Lietuvos Respublikos korupcijos prevencijos įstatymo 10¹ straipsnyje, privalo per įmanomai trumpiausią laiką nuo sužinojimo apie korupcinio pobūdžio nusikalstamą veiką momento pranešti Lietuvos Respublikos prokuratūrai, Specialiųjų tyrimų tarnybai arba ikiteisminio tyrimo įstaigai apie jam žinomą korupcinio pobūdžio nusikalstamą veiką, išskyrus veiką, kurią galbūt padarė jo artimieji giminaičiai ar šeimos nariai, jei jis gavo duomenų, liudijančių šios veikos padarymą, arba pats stebėjo ar kitaip fiksavo šios veikos padarymą ir jei teisės aktuose nėra numatyta praneštinos informacijos atskleidimo ribojimų.    
16. Su Taisyklėmis visi PSPC Darbuotojai supažindinami pasirašytinai.   
17. Įgaliotasis darbuotojas pravesdamas antikorupcinius ar kitus mokymus primena Darbuotojams Taisyklių tvarką. 
18. PSPC direktorius privalo užtikrinti, kad PSPC įstaigos patalpose (vietose, kur PSPC įstaigos lankytojų srautas didžiausias) būtų viešai paskelbtos Taisyklės, nurodyta galimybė asmenims ir Darbuotojams, susidūrusiems su galima korupcinio pobūdžio nusikalstama veika, skambinti skubios pagalbos tarnybų telefono numeriu 112, įstaigos pranešimų ir informaciniuose stenduose būtų iškabinta STT parengta atmintinė su paaiškinimais dėl pareigos pranešti apie korupcinio pobūdžio nusikalstamas veikas ir  patvirtinto pranešimo apie korupcinio pobūdžio teisės pažeidimą forma,  nurodyti Įgaliotojo darbuotojo kontaktai (telefonas, el. pašto adresas, kabineto numeris).  
                                                  _________________ 
 
Sedos pirminės sveikatos priežiūros centro darbuotojų, susidūrusių su galima korupcinio pobūdžio nusikalstama veika, elgesio taisyklių 1 priedas  
 
 
 
REKOMENDUOJAMAS PRANEŠIMO TURINYS SKUBIOS PAGALBOS TARNYBŲ TELEFONO NUMERIU 112 APIE GALIMAI PADARYTĄ KORUPCINIO POBŪDŽIO NUSIKALSTAMĄ VEIKĄ 
 
 
1.  Prieš kiek laiko (kada) įvyko arba tebevyksta veika (pvz.: reikalaujama atnešti kyšį, kyšio dalykas dar neperduotas ir kt.). 
2.  Nurodyti planuojamos, vykdomos ar įvykdytos galimos korupcinio pobūdžio nusikalstamos veikos padarymo vietą: adresą, įstaigos pavadinimą, skyriaus pavadinimą, kabinetą ir kt.   
3.  Planuojančio ar vykdančio galimą korupcinio pobūdžio nusikalstamą veiką asmens duomenys (vardas, pavardė). Kur šiuo metu yra ar gali būti šis asmuo (pvz.: vietoje, iš gydymo įstaigos pasišalino ir pan.). Nurodyti kitas aplinkybes, galinčias padėti identifikuoti šiuos asmenis bei asmenis, galinčius suteikti reikšmingos informacijos apie planuojamos, daromos ar padarytos galimos korupcinio pobūdžio nusikalstamos veikos aplinkybes.  
4.  Asmens duomenys (vardas, pavardė) ir pareigos, kuriam siūlomas ar duotas kyšis (vadovas, padalinio vadovas, specialistas ar kt.). 
5.  Koks kyšio dalykas (pinigai, vokas su nenustatytu turiniu, meno kūrinys, nuolaidų kuponas, kt.). Jei įmanoma nustatyti vizualiai, neliečiant kyšio dalyko, nurodyti jo galimą turtinę vertę.   
6. Pranešančio asmens apie planuojamą, daromą ar padarytą galimą korupcinio pobūdžio nusikalstamą veiką duomenys (vardas, pavardė), pareigos, kontaktiniai duomenys (telefono numeris, jei skiriasi nuo telefono numerio, kuriuo pranešama apie nusikalstamą veiką).    ________________















Sedos pirminės sveikatos priežiūros centro darbuotojų, susidūrusių su galima korupcinio pobūdžio nusikalstama veika, elgesio taisyklių 
                                             2 priedas 
 
PRANEŠIMAS APIE GALIMAI  PADARYTĄ KORUPCINIO POBŪDŽIO NUSIKALSTAMĄ VEIKĄ 
Viešoji įstaiga Sedos pirminės sveikatos priežiūros centras. Įstaigos kodas – 166914086, adresas – A.Baranausko a.8, Seda, Mažeikių r., LT – 89376, 
_______________________________________ įstaigos  pavadinimas, juridinio asmens kodas, adresas 
_______________________________________ pranešimą parengusio asmens pareigybė įstaigoje 
________________________________________ 
vardas, pavardė 
_______________________________________ 
pranešimą parengusio asmens telefono numeris susisiekimui 
  
PRANEŠIMAS APIE GALIMAI PLANUOJAMĄ, DAROMĄ AR  PADARYTĄ  KORUPCINIO POBŪDŽIO NUSIKALSTAMĄ VEIKĄ 
(pabraukti) 
20 ___m.____________    ___ d.  
____________ 
(vieta)  
 
	Informacija apie galimą korupcinio pobūdžio nusikalstamą veiką 

	1. Kokia galimai korupcinio pobūdžio nusikalstama veika padaryta?  
	Kyšininkavimas                                	  Papirkimas                                   

Pinigai                                          (daiktai, dovanų čekiai, maisto   
                                                                              produktai,gėrimai ar kitos vertybės, siūlomos
                                                                              nemokamos  paslaugos, nuolaidos ir kt.) 
vizualiai iki 20 eurų vizualiai nuo 20 iki 100 eurų vizualiai virš 100 eurų 
 
Pinigų suma   ______ eurais                                        Banknotų skaičius vnt. 

Nominalai       	 5 eurų                                   

	10 eurų                                	 
20 eurų    
50 eurų                               100 eurų
200 eurų                             500 eurų                            	



	 Jei kyšio dalykas ne pinigai (daiktai, dovanų čekiai, maisto produktai, gėrimai  ar kitos vertybės, siūlomos nemokamos paslaugos, nuolaidos ir kt.) trumpas apibūdinimas.


	2. Kas padarė galimą korupcinio pobūdžio nusikalstamą veiką? Kokie galėjo būti asmens 
motyvai darant galimai korupcinio pobūdžio nusikalstamą veiką? 
 
 

	3. Galimos korupcinio pobūdžio nusikalstamos veikos padarymo vieta, laikas, būdas, kyšio dalyko trumpas apibūdinimas, vieta, kurioje palikta (voke, ant stalo, tarp dokumentų, kt.) ir kitos aplinkybės. 
 

	
	Duomenys apie galimai korupcinio pobūdžio nusikalstamą veiką padariusį asmenį ar asmenis
	 

	Vardas ir pavardė 
	 

	Darbovietė (pildoma, jei padarė Darbuotojas) 
	 

	Pareigos (pildoma, jei padarė Darbuotojas) 
	 

	Kontaktiniai duomenys  
	 

	4. Ar yra kitų asmenų, kurie dalyvavo ar galėjo dalyvauti darant galimai korupcinio pobūdžio nusikalstamą veiką? Jei taip, nurodykite, kas jie. 
 

	5. Ar yra kitų asmenų ar Darbuotojų, žinojusių ar žinančių apie planuojamą, daromą ar padarytą galimai korupcinio pobūdžio nusikalstamą veiką?  Jei taip, pateikite jų kontaktinius duomenis. 

	Duomenys apie galimai korupcinio pobūdžio nusikalstamą veiką mačiusį asmenį ar asmenis  

	Vardas ir pavardė 
	 

	Pareigos (Darbuotojo) 
	 

	Darbovietė (Darbuotojo) 
	 

	Telefono Nr. 
	 

	El. paštas 
	 

	6. Kada galimai korupcinio pobūdžio nusikalstama veika buvo padaryta ir kada apie tai sužinojote arba pastebėjote? 
  

	7. Galimai korupcinio pobūdžio nusikalstamą veiką pagrindžiantys duomenys (dokumentai, garso, vaizdo įrašai, nuotraukos, galimą nusikalstamą veiką patvirtinančios kompiuterio ekrano langų kopijos, žinutės, elektroninio pašto pranešimų vaizdai, nuorodos į viešojoje erdvėje esančią informaciją ir t. t.):   
Yra                                                                                                        Nėra       

	Perduota policijai            
	
	                                           Neperduota  policijai                   
	
	



	8. Pranešimas pasitvirtino 
	
	 	 Pranešimas nepasitvirtino 
 
	
	 

	
	
	
	
	

	9. Priimtas sprendimas pagal                                      Priimtas sprendimas pagal    
 Taisyklių 10.2 punktą                                             Taisyklių 10.3 punktą    
 
 

	Data 
	 
Parašas 
 


 






































